Ja! Dubbele geluk vir prinses Charlene | SARIE
FOTO: Gallo Images / Getty Images	9 Junie 2014
Ja! Dubbele geluk vir prinses Charlene	deur SARIE.com-span
Die nuus dat prinses Charlene 'n tweeling verwag, is vroegtydig aan die wêreld bekend danksy 'n twiet, berig Die Burger.
SA TV-aanbieder Derek Watts het gister op Twitter uitgelek dat Charlene 'n tweeling verwag. Sy bron? Charlene se pa, Mike Wittstock wat 'n ou skoolvriend is, het dié nuus telefonies aan hom meegedeel.
Derek het die twiet verwyder, maar internasionale publikasies soos Hello! het reeds daaroor berig.
Mike het gisteraand aan Die Burger gesê dat hulle baie opgewonde is oor die tweeling, maar dat die geslag van sy kleinkinders nog nie bekend is nie. Lees dié berig in Die Burger HIER. Monaco se koninklike paartjie prins Albert II en prinses Charlene het sowat 2 weke gelede bekend gemaak dat hulle swanger is. Dié tweeling maak glo hul verskyning voor die einde van die jaar.